**Ādažu novada domes**

**iepirkuma**

**„Tērauda konstrukciju attīrīšana un cinkošana Ādažu sporta centrā”**

**(ID.Nr. ĀND 2017/**116**)**

iepirkuma komisijas sēdes

# **PROTOKOLS Nr.05-30-2017/116-1**

|  |  |
| --- | --- |
| Ādažos | **2017.gada 15.septembrī** |

## **Sēde sākās:**

## Komisijas priekšsēdētājs atklāj sēdi plkst. 10:00

**Sēdē piedalās:**

|  |  |
| --- | --- |
| Komisijas priekšsēdētājs:Komisijas locekļi:Iepirkumu speciālista palīgs: | Valērijs BulānsRita ŠteinaArtis BrūversUģis DambisHalfors KrastsAlīna Liepiņa-Jākobsone |

**Komisijas izveides pamats:**

Ādažu novada domes 2017.gada 22.augusta lēmums Nr. 194.

**Darba kārtībā:**

Lēmuma pieņemšana iepirkumā „Tērauda konstrukciju attīrīšana un cinkošana Ādažu sporta centrā” (ID.Nr. ĀND 2017/116).

**Darba gaita:**

1. R.Šteina ziņo par Māra Arnava iesniegumu, kurā lūgts steidzamības kārtībā slēgt līgumu par Ādažu sporta centrā esošo tērauda konstrukciju attīrīšanu no rūsas un pārklāšanu ar šķidro cinku. Iesniegumā lūgts noslēgt līgumu ar SIA “Medurga” par kopējo līgumcenu 13150,97 euro bez PVN. Steidzamība iesniegumā pamatota ar Būvniecības valsts kontroles biroja lēmumu (15.06.2017, Nr. 4-2.5-17/295) par tehniskās izpētes veikšanu, bīstamības novēršanu un patvaļīgās būvniecības radīto seku novēršanu ēkā Gaujas ielā 30, Ādažos, kā arī mācību gada uzsākšanos un apstākli, ka bez attiecīgo remontdarbu veikšanas netiek nodrošināta peldbaseina darbība.
2. R.Šteina ziņo par iepirkumiem ĀND 2017/100 “Tērauda attīrīšana no rūsas” un ĀND 2017/111 “Atkārtots iepirkums - Tērauda konstrukciju attīrīšana no rūsas”, kuri tika pārtraukti bez rezultāta, izdarot secinājumu, ka attiecīgā iepirkuma ietvaros tiek pasūtīta specifisku darbu veikšana, kuru var nodrošināt specializēti jomas speciālisti, kuru interese par dalību iepirkumos acīmredzami ir neliela.
3. Komisija iepazīstas ar M. Arnava iesniegumu un tā pielikumiem, secinot, ka ir uzrunāts kompetents specifisko darbu veicējs, kurš ir piekritis ar saviem un papildus piesaistītiem resursiem tos paveikt pasūtītāja noteiktajos apjomos un termiņā. Izvērtējot SIA “Medurga” iesniegto finanšu piedāvājumu (tāmi), komisija secina, ka kopējā līgumcena atbilst iepriekš prognozētajam cenu līmenim un ir ekonomiski pamatota.
4. Komisija apspriež, ka kopējā līguma summa sasniedz Publisko iepirkumu likuma piemērošanas slieksni, bet ir atbilstoša likuma 9.panta 21.daļas 1) apakšpunktā izņēmuma gadījuma piemērošana, jo ir konstatējama objektīva steidzamība (likuma 8.panta septītās daļas 3) apakšpunkts).
5. Komisija lemj par līguma slēgšanas tiesību piešķiršanu.

**Komisija vienbalsīgi nolemj:**

1. **pamatojoties uz Publisko iepirkumu likuma 8.panta septītās daļas 3) apakšpunktu un 9.panta 21.daļas 1) apakšpunktu, slēgt līgumu par tērauda konstrukciju attīrīšanu un cinkošanu Ādažu sporta centrā ar SIA “Medurga” par kopējo līgumsummu – 13 150,97 euro bez PVN;**
2. **A. Liepiņai publicēt informāciju par pieņemto lēmumu ĀND un IUB mājaslapā;**
3. **N. Krasnovai uzdot sagatavot līguma projektu un saskaņot to ar pusēm.**

**Sēdi slēdz:**

Komisijas priekšsēdētājs sēdi slēdz plkst. 11:00.

**Pielikumā:**

1. M. Arnava iesniegums un tā pielikumi;
2. Publikācijas izdruka no ĀND mājaslapas.

Komisijas priekšsēdētājs: \_\_\_\_\_\_\_\_\_\_\_\_\_\_\_\_\_\_\_\_\_ V. Bulāns

Komisijas locekļi:

 \_\_\_\_\_\_\_\_\_\_\_\_\_\_\_\_\_\_\_\_\_ A. Brūvers

 \_\_\_\_\_\_\_\_\_\_\_\_\_\_\_\_\_\_\_\_\_ U. Dambis

 \_\_\_\_\_\_\_\_\_\_\_\_\_\_\_\_\_\_\_\_\_ H. Krasts

 \_\_\_\_\_\_\_\_\_\_\_\_\_\_\_\_\_\_\_\_\_ R. Šteina

Iepirkumu speciālista palīgs: \_\_\_\_\_\_\_\_\_\_\_\_\_\_\_\_\_\_\_\_\_ A. Liepiņa-Jākobsone